દેશભરમાં મોટા અને ખોટા વાયદા સાથે સત્તામાં આવેલી મોદી સરકારની પોલ ખુદ તેમના જ મંત્રીએ ખોલી નાંખી છે. જેમાં કેન્દ્રીય પરિવહન મંત્રી નીતિન ગડકરીએ એક ઈન્ટરવ્યુમા રીયાલીટી શોમાં કહ્યું હતું કે સત્તામાં આવવા માટે વર્ષ ૨૦૧૪માં ચુંટણીમાં જુઠ્ઠા વાયદા કર્યા હતા.નીતિન ગડકરીએ મરાઠી ટીવી ચેનલ કલર્સના રિયાલીટી શો માં કહ્યું કે તેમના પક્ષને વિશ્વાસ નથી તે સત્તામાં આવશે. શો કલર્સ ટીવી ૪ અને પ ઓકટોબરના રોજ પ્રસારિત થયો હતો. આ શોની કલીપ ઝડપથી સોશીયલ મીડિયા પર ઝડપથી વાયરલ થઈ રહી છે. જેમાં ગડકરી અને બોલીવુડ એકટર નાના પાટેકર ચર્ચા કરી રહ્યા હતા. જયારે કોંગ્રેસ પ્રમુખ રાહુલ ગાંધીએ આ કિલપ શેયર પણ કરી છે.